Diari Oficial de la Generalitat Valenciana


Sumari del DOGV 9942, del 23-09-2024 (2024/9541)

RESOLUCIÓ de 17 de setembre de 2024, de la Conselleria de Sanitat, per la qual es concedixen les ajudes en matèria de salut pública amb relació a les subvencions destinades a promoure en l'àmbit local iniciatives salutogèniques, com espais o activitats, entre altres, que contribuïsquen a millorar la salut i el benestar físic, psíquic i social de les persones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9541

CVE
:   PSZO-Q-4272-5773

Data del document
:   17-09-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública
    * salut pública

De conformitat amb el que disposa l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'establixen les bases reguladores de subvencions destinades a promoure projectes relacionats amb la salut pública (DOGV núm. 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de Salut Pública,  que actua per delegació de la persona titular de la Conselleria de Sanitat.

Per Resolució d'11 de març de 2024, del conseller de Sanitat, s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com espais o activitats, entre altres, que contribuïsquen a millorar la salut i el benestar físic, psíquic i social de les persones (DOGV núm. 9817, 27.03.2024).

Per Resolució de 10 d'abril de 2024, de la directora general de Salut Pública, de la Conselleria de Sanitat, es nomena les persones que formaran part de la Comissió Avaluadora.

Amb data 19 d'abril de 2024 (correcció d'errors de 24 d'abril de 2024) es publica en la web de la Conselleria de Sanitat i en la seu electrònica de la Generalitat el llistat provisional de sol·licituds admeses i excloses, concedint un termini de deu dies per a l'esmena per part de les entitats interessades.

Havent finalitzat el termini per a l'esmena de sol·licituds, la Comissió Avaluadora mitjançant acord de data 17 de maig de 2024, publica el llistat definitiu de sol·licituds admeses i excloses en la web de l'esmentada Conselleria el 23 de maig de 2024.

Amb data 10 de juny de 2024 es publica en la web de la Conselleria de Sanitat la proposta de resolució provisional de concessió de les subvencions concedint a les entitats interessades un termini de deu dies per a formular al·legacions.

Finalitzat el termini per formular al·legacions i vista l'acta de la Comissió Avaluadora de data 26 de juny de 2024 que finalitza el procés d'avaluació

RESOLC

*Primer*

Concedir les ajudes a les entitats que es relacionen a l'annex 1 i per la quantia que s'hi indica per un import global de 80.000€ (vuitanta mil euros), amb càrrec a l'aplicació pressupostària W2263 90 06 413A00, línia comptable S0153, dels pressupostos de la Generalitat per a l'any 2024.

No obtenen subvenció per no haver assolit la puntuació mínima establida en el resolc sèptim punt 5 de l’esmentada Resolució d’11 de març les entitats que es relacionen en l’annex 2.

*Segon*

Qualsevol entitat beneficiària podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que establix l'article 13 de l'esmentada Ordre 1/2019 de bases reguladores.

*Tercer*

S'establix com a pla de control de l'efectiva realització de l'activitat subvencionada, en consonància a l'article 16 de l'Ordre 1/2019, la pràctica d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. Igualment s'exigirà, entre els mesos de gener i febrer de l' exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.

*Quart*

El termini i la forma de presentació de la justificació de les subvencions serà l'establit a l'article 15 de l'esmentada Ordre 1/2019 de bases reguladores.

*Quint*

S'haurà de complir amb les obligacions de publicitat derivades del que disposen els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i a l'article 18 de la Llei 38/2003, de 17 de novembre, general de subvencions.

Esta informació es podrà publicar al portal web de l'entitat o bé a través de la plataforma Tep – Transparència Entitats Privades, de gva Oberta <https://gvaoberta.gva.es/tep>

Contra esta resolució, que exhaurix la via administrativa, es podrà interposar recurs potestatiu de reposició en el termini d'un mes a comptar des de l'endemà de la seua notificació o ser impugnats directament davant l'ordre jurisdiccional contenciós administratiu, de conformitat amb el que disposa l'article 123 la Llei 39/2015, d'1 d'octubre, del procediment administratiu comú de les administracions públiques.

  

València, 17 de setembre de 2024

( p. d. Orde 1/2019, 28 de febrer; DOGV 8503, 11.03.2019)

Ruth Usó Talamantes

Directora general de Salut Pública

Esta disposició conté annexos. Consulteu-ne la versió en PDF.